Evaluering af den samlede økonomi bag folkeskolereformen i [adresse] 
Kommune 
Sagsfremstilling 
86.                 Evaluering af den samlede økonomi bag folkeskolereformen i [adresse] 
Kommune - Åbent 
  
  
SAGENS INDHOLD 
Byrådet godkendte 25. februar 2014 ”Læring, trivsel og samarbejde - folkeskolereformen i [adresse]” som
grundlag for realiseringen af folkeskolereformen I den forbindelse besluttede Byrådet også forudsætningerne for den 
økonomiske implementering af reformen. 
  
Byrådet besluttede samtidigt, at implementeringen af folkeskolereformen, herunder den samlede økonomi, skulle 
evalueres i forbindelse med budgetlægningen for 2016-2019.  
  
Børn og Skole fremlægger i denne sag evalueringen af den samlede økonomi for implementeringen af reformen til 
Byrådets godkendelse. 
  
Evalueringen af implementeringen af den indholdsmæssige del i ”Læring, trivsel og samarbejde - 
folkeskolereformen i [adresse]” vil blive fremlagt til politisk behandling i oktober 2015. 
  
De vigtigste forudsætninger for finansieringen af økonomien bag reformimplementeringen er: 
  
1. Udvidelse af lærernes årlige undervisningstid 
2. Ligelig fordeling af lærere og pædagoger i den understøttende undervisning 
3. Reduktion af ressourcetildelingen til SFO og klubtilbud som følge af den længere skoledag, og deraf følgende 
kortere åbningstider 
4. Reduktion af ressourcetildelingen til SFO og klubtilbud på grund af et forventet fald i antallet af børn, der ville 
benytte fritidstilbuddene  
5. Statslig medfinansiering 
  
Implementeringen af de fem forudsætninger er evalueret i vedlagte notat: Evaluering af økonomien bag 
folkeskolereformen i [adresse]. 
  
 
Byråd 
24. juni 2015 
Sagsnr. 710-2014-
44247 
Dok.nr. 710-2015-
162577 
Sagsbehandler 
DPCHAN 
  
Tidl. politisk behandling 
  
Forventet sagsgang 
BS-U, ØK, BY 
Lovgrundlag 
Folkeskoleloven 
VURDERING 
Det vurderes samlet, at skolerne og fritidstilbuddene har implementeret reformen med udgangspunkt i de vedtagne 
økonomiske forudsætninger.  
  
Omlægningen af lærernes arbejdstid vurderes samlet at være opfyldt det første år efter folkeskolereformen. Der er 
dog forskelle mellem skolerne, som er begrundet i forskellige behov og prioriteringer. Det betyder, at enkelte skoler 
skal have fokus på effektivisering af ressourceanvendelsen i forhold til overholdelsen af budgettet. Alle skoler 
opfylder kravene til det timetal, som eleverne skal modtage. 
  
Fordelingen i anvendelsen af lærere og pædagoger i den understøttende undervisning viser, at skolernes samlet, 
som forudsat, har anvendt en ligelig fordeling mellem lærere og pædagoger. Der er dog også her forskelle mellem 
skolerne begrundet i forskellige behov og prioriteringer. 
  
Det vurderes, at de enkelte SFO- eller klubtilbud gennem kortere åbningstider har tilpasset sig reduktionen i 
ressourcetildelingen. 
  
Der har været et større fald i antallet af elever, der benytter SFO tilbuddet end forventet. For klubtilbuddene har der 
derimod været en større efterspørgsel end forventet. Det vurderes maj 2015, at nettovirkningen vil være en merudgift 
på 0,3 mio. kr. når det årlige gennemsnit opgøres endeligt efter skoleåret. 
  
Den statslige medfinansiering er blandt andet anvendt til finansiering af indretning af lærearbejdspladser, 
kompetenceudvikling af lærer og pædagoger, undervisningsmidler mv. Den nærmere beskrivelse af anvendelsen af 
den statslige medfinansiering fremgår af vedlagte notat. 
  
ØKONOMI 
Det vurderes, at de økonomiske forudsætninger bag folkeskolereformen samlet set er realiseret af skolerne og 
fritidstilbuddene. Enkelte skoler mangler dog stadig at udnytte omlægningen af lærernes arbejdstid fuldt ud. Disse 
skoler vil have fokus på dette til skoleåret 2015/16. 
  
INDSTILLING 
Direktøren for Børn og Skole indstiller til Byrådet: 
  
1. At Byrådet godkender evalueringen af den samlede økonomi bag folkeskolereformen i [adresse]. 
  
BESLUTNING 
  
Børne- og Skoleudvalget, 4. juni 2015: 
Fraværende: Ingen 
  
Indstilles godkendt. 
  
Økonomiudvalget, 16. juni 2015: 
Fraværende: Jack Knudsen 
  
Indstilles godkendt. 
  
Bilag 
  
  
  
Evaluering af den samlede økonomi bag 
folkeskolereformen i [adresse] 
710-2015-95380 
  
Byråd, 24. juni 2015: 
Fraværende: Vivian Andresen 
  
Godkendt. 
